
Nr.  1655  din 06.07.2026
                                                          P R O C E S  V E R B A L

Incheiat astăzi 06.07.2026 cu ocazia şedinţei ordinare a Consiliului local al comunei Dieci fiind convocată prin Dispoziţia Primarului comunei Dieci nr.61/2026, care a avut loc  la sediul consiliului din Dieci nr.139 A, în sala de ședințe.
Secretarul general al comunei Dieci face prezența membrilor Consiliului Local: 

Prezenți: Marcu-Onoriu BIRĂU (în format fizic), Gheorghe-Florin BOGDAN (în format fizic), Andreea-Daiana BUDEA (în format fizic) , Călin-Pavel COMAN (online), Adam Teodor GALEA (în format fizic), Ștefan-Iulius PAVEL (în format fizic), Ioan SALCU (în format fizic), Filip STANOIEVICI (online), Stelian-Vasile VULTUR (în format fizic).

 Rezultat prezenți: 9 consilieri locali din 9 în funcție.

 Secretarul general constată că sunt îndeplinite condițiile din art. 137 alin. (1). din Ordonanța de Urgență nr. 57/2019 privind Codul Administrativ, cu modificările și completările ulterioare.

             Sunt de asemenea prezenti   la sediul Consiliului dl. Galea Ștefan-Petru -primar ,dl.Popuța Dărău Ioan Gabriel- secretar general.

             Procesul verbal al şedinţei este întocmit de către secretarul general.
I.

Dl Popuţa Dărău Ioan-Gabriel, secretar general al comunei Dieci, deschide lucrările ședinței de consiliu, solicitând să se facă propuneri pentru alegerea unui nou președinte de ședință pentru următoarele 3 luni. Se dă citire  primului punct al ordinii de zi,  Proiectul de hotărâre privind alegere președinte de ședință pentru perioada iulie-septembrie 2026– inițiator Galea Ștefan Petru;
Este propusă să fie aleasă în calitate de președinte de ședință  dna. consilier Andreea-Daiana BUDEA.
Dl. secretar general , după ce constată că nu mai sunt alte propuneri, supune la vot alegerea dnei. consilier Andreea-Daiana BUDEA, ca președinte de ședință, propunere care este aprobată cu 7 voturi pentru și unul împotrivă  de cei 8 consilieri prezenţi cu drept de vot din 9 în funcţie, (dna. consilier Andreea-Daiana BUDEA nu a participat la dezbateri și la vot), fiind adoptată HOTĂRÂREA NR. 42/2026. Dna Andreea-Daiana BUDEA preia conducerea lucrarilor sedintei.

II.


Dna. președinte Andreea-Daiana BUDEA dă  citire Dispoziției Primarului nr 61/2026 de convocare a Consiliului local în şedinţă conform următorului PROIECT AL ORDINII DE ZI:
1. Proiect de hotarare privind alegere președinte de ședință;

2. Proiect de hotarare privind aprobarea ordinei de zi a şedinţei  Consiliului local din data de  06.07.2026
3. Proiect de hotarare privind aprobare proces verbal sedință 18.06.2026;

4. Proiect de hotarare privind exprimarea intenției Comunei DIECI privind aderarea la Asociația de Dezvoltare Intercomunitară de Transport Public Local Arad 
5. Proiect de hotarare privind aprobarea organizarii retelei şcolare a unităţilor de învăţământ preuniversitar de stat şi particular pentru anul şcolar 2026-2027 din raza comunei Dieci

6. Intrebari și interpelari la adresa executivului, diverse
                    Proiectele  de hotărâre au  fost iniţiate de dl.Galea Stefan Petru-primar.    
                    Dl. primar propune suplimentarea ordinii de zi  la pct.6 cu Proiect de hotarare privind aprobarea   integrării în Sistemul de Management Integrat al Deșeurilor Solide din Județul Arad a infrastructurii de colectare a deșeurilor (insule ecologice), proprietate publică a Municipiului Arad, și mandatarea reprezentantului în Adunarea Generală a ADISIGD-inițiator Primar Galea Stefan Petru urmând ca la punctul  7. să figureze Intrebari și interpelari la adresa executivului, diverse.                           

Dna președinte de ședință dă citire punctului 2. de pe ordinea de zi Proiectul ordinei de zi a şedinţei  Consiliului local din data de 06.07.2026– inițiator Primar Galea Stefan Petru.
Dl.secretar general intervine și aduce la cunoștința consilierilor locali prevederile art. 228, alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care stipulează: „În exercitarea funcției, consilierul local sau consilierul județean aflat în una dintre situațiile prevăzute la alin. (1) are obligația să anunțe la începutul ședinței consiliului local, respectiv a consiliului județean interesul personal pe care îl are la adoptarea hotărârii respective, anunț care se consemnează în mod obligatoriu în procesul verbal al ședinței”. Cunoscând proiectele înscrise pe ordinea de zi, este foarte important ca fiecare consilier să analizeze prevederile proiectelor și să anunțe interesul personal pe care îl are. Astfel, acesta nu va fi luat în calcul la cvorumul necesar adoptării hotărârii, nu va participa la dezbaterea proiectului și nu va avea drept de vot pentru proiectele la care anunță conflictul de interese.


Dl.secretar general arată că toate proiectele întrunesc condițiile pentru a fi introduse pe ordinea de zi, inclusiv cel propus pentru suplimentarea ordinei de zi fiind comunicate din timp cu comisiile de specialitate și având avizele acestora.

Proiectul de hotărâre este avizat de către cele 3 comisii de specialitate. 

Nu sunt discuții.

Dna. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu majoritate de 8 voturi “pentru” și  1 împotrivă (Stanoievici) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 43/2026.
  Se trece la punctul
III.
 
Dna. președinte de ședință dă citire punctului 3. de pe ordinea de zi Proiect de hotarare privind aprobare proces verbal sedință 18.06.2026-inițiator Primar Galea Stefan Petru.
Proiectul de hotărâre este avizat de către cele 3 comisii de specialitate. 
Dna. preşedinte de şedinţă  supune la vot aprobarea proiectului de hotărâre, acesta fiind aprobat cu majoritate de 8 voturi “pentru” și  1 împotrivă (Stanoievici) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 44/2026.

  Se trece la punctul

IV.

 
Dna. președinte de ședință dă citire punctului 4. de pe ordinea de zi Proiect de hotarare privind exprimarea intenției Comunei DIECI privind aderarea la Asociația de Dezvoltare Intercomunitară de Transport Public Local Arad -inițiator Primar Galea Stefan Petru.

            Proiectul de hotărâre este avizat de către cele 3 comisii de specialitate. 
Nu sunt discuții.
Dna. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu majoritate de 8 voturi “pentru” și  1 împotrivă (Stanoievici) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 45/2026.

  Se trece la punctul

V.

 
Dna. președinte de ședință dă citire punctului 5. de pe ordinea de zi Proiect de hotarare privind aprobarea  organizarii retelei şcolare a unităţilor de învăţământ preuniversitar de stat şi particular pentru anul şcolar 2026-2027 din raza comunei Dieci -inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Nu sunt discuții.
Dna. preşedinte de şedinţă  supune la vot aprobarea proiectului in forma inițiată, acesta fiind aprobat cu majoritate de 8 voturi “pentru” și  1 împotrivă (Stanoievici)  de cei 9 consilieri prezenţi cu drept de vot, din totalul de 9 în funcţie, fiind adoptată HOTĂRÂREA NR. 46/2026.
Se trece la punctul

VI.

 
Dna. președinte de ședință dă citire punctului 6. de pe ordinea de zi Proiect de hotarare privind aprobarea   integrării în Sistemul de Management Integrat al Deșeurilor Solide din Județul Arad a infrastructurii de colectare a deșeurilor (insule ecologice), proprietate publică a Municipiului Arad, și mandatarea reprezentantului în Adunarea Generală a ADISIGD-inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Nu sunt discuții.
Dna. preşedinte de şedinţă  supune la vot aprobarea proiectului in forma inițiată, acesta fiind aprobat cu majoritate de 8 voturi “pentru” și  1 împotrivă (Stanoievici) de cei 9 consilieri prezenţi cu drept de vot, din totalul de 9 în funcţie, fiind adoptată HOTĂRÂREA NR. 47/2026.
Se trece la punctul

VII.
           ”Intrebari și interpelari la adresa executivului, diverse”.    
             Dl.secretar general, în temeiul prevederilor  art. 213 și 214 alin.(1)-(7) din Ordonanţa de Urgenţă a Guvernului nr. 57/2019 privind Codul administrativ și a prevederilor art. 4 alin. (2) din OG nr.80/2003 privind concediul de odihnă anual și alte concedii ale președinților și vicepreședinților consiliilor județene precum și ale primarului și viceprimarului, cu modificările şi completările ulterioare, informează Consiliul local despre  faptul că în perioada 13.07.2026-31.07.2026 dl.primar Galea Ștefan-Petru se va afla în concediu de odihnă,  și în temeiul actelor normative sus-menționate  prezintă consiliului local Dispoziția primarului nr. 62 din 06.07.2026 privind delegarea de atribuţii pentru dl.Bogdan Gheorghe Florin, viceprimar, pe perioada concediului de odihnă al primarului.

De asemenea, dl.secretar general prezintă consililui local situația la zi cu privire la disputele cu Composesoratul Urbarial Roșia privind restituirea în baza legilor fondului funciar a unor suprafețe de pășune și pădure.Astfel, Comisia Județeană pentru stabilirea dreptului de proprietate privată asupra terenurilor ,prin Hotărârea nr.1360/27.07.2007 dispune reconstituirea dreptului de proprietate  în favoarea Composesoratului  Urbarial Roșia pentru suprafața totală de 223,5820 ha pășune și pădure, conform CF nr.134 Roșia.De asemenea se dispune Comisiei locale Dieci înscrierea solicitantei cu suprafața respectivă în anexa 39 a  lucrarii de fond funciar a comunei Dieci,intocmita conform HG nr.890/2005  ,respectiv identificarea și delimitarea  suprefețelor menționate , în sensul stabilirii categoriei de folosință și a deținătorilor actuali.


Avand in vedere atributiile Comisiei locale de fond funciar a comunei Dieci conform HG 890/2005,modificata, si pentru a putea pune in aplicare prevederile Hotararii nr.1360/2007 a  Comisiei Judetene de fond funciar , Comisia Locală a identificat  și delimitat în afara fondului forestier național, respectiv în pășunea comunală suprafețele de 173,20 ha păsune și pășune împădurită, restul de suprafața trebuind să se regăsească în limitele administrative ale satului Roșia, în vecinătatea pășunii identificate, respectiv în fondul forestier administrat de Ocolul Silvic Sebis Moneasa.Menționăm faptul că, începând cu anul 2015 Asociația Composesoratul Urbarial Roșia utilizează  faptic suprafața de 173,20 ha păsune și pășune împădurită (suprafața identificată  și delimitată  de către Comisia Locală), fiind înscrisă în Registrul agricol și rolul fiscal al comunei Dieci cu această suprafață , toată suprafața dată în chirie de către composorat către crescători de animale. De asemenea , cu respectiva suprafață Asociația Composesoratul Urbarial Roșia a fost inclusă ca titular în Amenajamentul pastoral al comunei Dieci.Restul de suprafată de 50,3820  ha, presupusă a fi de pădure,în afara extrasului și schiței de CF, pentru ca reconstituirea să se facă pe vechiul amplasament, nu a fost identificat în concret, nici măcar reprezentanții composesoratului nu au putut veni cu documente. Comisia locală, a  în repetate rânduri a indicat RNP Romsilva prin Ocolul Silvic Sebiș-Moneasa unde ar putea fi suprafețele respective, solicitând punerea la dispozitie, însă, tot la fel RNP Romsilva nu a dat curs solicităror noastre, considerând că pădurea din fondul forestier național administrată de  RNP nu se suprapune cu suprațele înscrise în CF 134 Roșia, nr.top 772-773/b. Dacă această suprafață nu fost pusă la dispozitie de R.N.P. în concluzie această suprafață nu se găsește în rezerva comisiei locale de fond funciar, ori comisia nu poate pune în posesie ceva ce nu se găsește în rezerva comisiei, singura identificată pentru a putea fi pusă în posesie este și cea folosită de composesorat, de 173,20 ha.Se menționează faptul că în acest moment pe rolul Judecătoriei Gurahonț se află în desfășurare un proces privind dosarul  civil nr. 1674/238/2025 în care comisia are  calitate de pârât și prin care ASOCIAŢIA COMPOSESORATUL URBARIAL ROŞIA,  în calitate de reclamant ne solicită despăgubiri pentru lipsa de folosință a terenului în suprafață totală de 223,5820 ha, iar conform Încheierii Civile nr.352/12.08.2025 pronunțată de  Judecătoria Gurahonț în dosar nr. 952/238/2025 suntem obligați la plata unor penalități în cuantum de 1.000/zi de întârziere până la executarea obligației prevăzută de Sentința civilă nr.265/07.07.2021.


Având în vedere cele prevăzute mai sus, pentru a rezolva cumva situația există posibilitatea ca pentru diferența de suprafața de 50,3820  ha,să fie propusă în baza legilor fondului funciar o suprafață de pășune echivalentă din rezerva comisiei locale de fond funciar.

Dna președinte, dă cuvântul consilierilor și persoanelor prezente, în ordinea înscrierii la cuvânt:


Dna Budea Daiana –sunt probleme cu iluminatul în zona în care locuiește nu mai sunt becuri,culmea este că în rest la toată lumea au fost schimbate becurile, numai la ea nu.Dl.primar arată că la Dieci nu au fost schimbate deloc, doar la Revetiș.

Dl. Pavel Ștefan  întreabă unde este rampa de la Revetiș promisă de dl. primar în ședința din luna aprilie. Dl.primar arată că nu a fost găsită încă o rampă corespunzătoare.Dl.consilier întreabă care este situația achiziționării tomberoanelor? Dl.primar arată că încă nu au fost achiziționate, trebuie să vedem o ofertă mai avantajoasă.Dl.Pavel –de ce nu solicităm oferte de la Leroy Merlin sau Dedeman, ceva retailer mai mare care poate să dea și discount.Cu 150 de bucăți s-ar rezolva și Revetiș și Roșia.Este problemă din nou cu apa la Revetiș, din nou pânza freatică a scăzut ca debit, ce se poate face?
  
Dl.Galea Adam –ridică din nou problema containerelor sparte de la gunoi. Cum rezolvăm cu coșurile de berze, să nu avem din nou avarii la rețeaua de curent.Ce se mai poate face cu ”strada Dunării”.Putem pune ceva material de la carieră, măcar să fie îndreptat.Dl. viceprimar –poate intervenim și cu un cilindru .
Dna. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.

     PREŞEDINTE DE ŞEDINTĂ                                                                  SECRETAR GENERAL 
           Andreea-Daiana BUDEA                                                                  Popuța Dărău Ioan Gabriel

